 Amputee World Cup: Wọn na ẹgbẹ agbábọọlù Nàìjíríà jáde Ikọ Special Eagles gbìyànjú, ṣùgbọn omi pọ ju ọkàn lọ Idi abajọ ni pe ẹgbẹ agbabọọlu Naijiria kuna lati gbayo to pọ wọle awọn ikọ alatako, eyi gan an lo jẹ ki wọn kuna lati tẹsiwaju si ipele ẹlẹni mẹrindinlogun. Ikọ Special Eagles tiẹ gbiyanju lati jawe olubori fun igba akọkọ ninu idije ọhun nigba ti wọn fagba han ẹgbẹ agbabọọlu El Savaldor pẹlu ami ayo kan sodo ninu ifẹsẹwọnsẹ ti isọri Group E ti wọn wa pẹlu Brazil ati Russia. Ṣugbọn ai leegba ju ami ayokan lọ lo ṣe okunfa bi wọn ti dero ile ati pe Naijiria wa ni ipo kẹta ni isori naa pẹlu ami ayo mẹta lẹyin ti Brazil ati Russia wa loke tente. Ikọ Special Eagles ti kùnà láti kópa nínú ìdíje nàá fún ọdún mẹta; 2010, 2012 àti 2014, nítorí ìṣòro àìrówó ná Ẹwẹ, alubami ni ikọ Brazil na ikọ Special Eagles pẹlu ami ayo 6-0, ti Russia naa si na wọn pẹlu ami ayo mẹta si odo ninu ifẹsẹwọnsẹ meji akọkọ ti wọn gba. Ikọ Special Eagles ṣagbe láti díje nínú ife ẹyẹ àgbáyé Níṣe ni ikọ agbábọọlù àwọn ti wọn gé lẹsẹ lórílẹ-èdè Nàìjíríà n ṣagbe lórí ẹrọ ayélujára láti rí owó kójọ fún ìrìnàjò wọn láti kópa níbi ìdíje ife àgbáyé Amputee World Cup tó ku ọsẹ mẹta péré kò bẹrẹ. Ikọ Special Eagles ti kùnà láti kópa nínú ìdíje nàá fún ọdún mẹta; 2010, 2012 àti 2014, nítorí ìṣòro àìrówó ná. Èyí ló mú kí agbábọọlù fún ikọ Arsenal tó jẹ ti àwọn tí wọn gé lẹsẹ, Arsenal Amputee FC, Michael Ishiguzo, tó n gbé ní ìlú London, nígbà tó gbọ nípa wàhálà nàá, bẹrẹ ètò agbe ṣíṣe lórí ẹrọ ayélujára GoFundMe, láti le kó ẹgbẹrún méjìdínláàdọrin Dọla jọ fún wọn. Ishiguzo sọ fún BBC Sport pé àwọn géndé ọkùnrin yìí ti ṣiṣẹ kára-kára, tó sì jẹ wí pé ọpọlọpọ ìgbà ni wọn ti kùnà láti kópa nínú ìdíje Ife ẹyẹ Àgbáyé, nítorí ó dà bí ẹni pé ìjọba, àti àwọn iléèṣẹ nla kò bìkítà fún wọn. Wọn ti rí Pọnhùn márùnlélọgọfà kójọ láàrin ọjọ kan tí ìpolongo nàá bẹrẹ lórí ẹrọ ayélujára Ìnira wọn n ta mí lára. Wọn kò rí àtilẹyìn gbà láti ibikíbi. Níṣe ni wọn n fi owó ara wọn gbọ bùkátà eré ìdárayá nàá ní àfikún sí kìrà-kìtà wọn láti pèsè òunjẹ fún ẹbí wọn. Ìrètí ikọ Special Eagles ni láti rí owó kó jọ fún ríra tíkẹẹtì ọkọ bàálù, owó oúnjẹ, àti àwọn nkan mìí tí wọn nílò láti kópa níbi ìdíje nàá tí yóò bẹrẹ ní ọjọ kẹrìnlélógún, oṣù Kẹwàá. Michael Ishiguzo tó n gbá bọọlù fún Arsenal Amputee FC lóún ṣètò ìkówójọ fún ikọ Special Eagles ti Nàìjíríà Ishiguzo tó ti jẹ agbábọọlù tẹlẹ rí ní ìlú Eko ko ìjàmbá eléyìí tó mú òpin dé bá iṣẹ tó yàn láàyò lọdún 1997 èyí ló sì mú kí wọn gé ẹsẹ ọtún rẹ. Ìgbà tó yá ni ó yí ojú sí eré onírin Javelin jújù àtàwọn eré ìdárayá mìíràn kó tó padà sí bọọlù aláfẹsẹgbá. Adetutu Alabi OJ: Mo ti gba kámú lórí ilà ojú mi : Ikọ agbabọọlu Naijiria ti wọn jẹ akanda eniyan, Special Eagles ti dero ile nibi idije World Amputee Football Federation WAFF to n lọ lọwọ ni Mexico. 